**Pe a unui nufăr frunză**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe a unui nufăr frunză,

Noi, cândva, ne-am întâlnit.

Tu, o mică buburuză,

Eu, un cărăbuş timid.

Când cuprinşi de oboseală,

Căutam un loc de-odihnă,

Am prins gazda ideală

Şi-am aterizat în tihnă.

Doar pornit să văd tabloul

Şi să aflu locul nou,

Ţi-am complimentat sacoul

Strâns mulat pe trupul tău.

Nu mi-ai spus a cui creaţie

Ai ales spre afişare.

Mi-ai dat braţul, şi cu graţie

Ne-am apropiat de floare.

Am poftit nectar de nufăr

Să sorbim încet, în doi,

Şi din al memoriei cufăr

Să tot povestim de noi.

Să fi fost ceva cam dulce

Elixirul ce-am sorbit?

Am simţit că-n vene-mi curge

Şi mă moleşesc cumplit.

Sau poate că ochii albaştrii

M-au furat pe nesimţite?

Parcă, sub sclipiri de aştrii,

Păreau nestemate sfinte.

Dar căzut în somn pe dată

Visam revederea noastră:

Eu, un fluture cu coadă,

Tu, o libelulă-albastră.